Koordinatės: 56°16′08″š. pl. 23°59′46″r. ilg.﻿ / ﻿56.2690°š. pl. 23.9961°r. ilg.﻿ / 56.2690; 23.9961

|  |
| --- |
| **Žeimelio technologijų ir paslaugų mokykla** |
| Žeimelio technologijų ir paslaugų mokykla herbasŽeimelio technologijų ir paslaugų mokykla herbas |
| Žeimelio technologijų ir paslaugų mokykla |
| **Adresas** | Vytauto Didžiojo g. 20a, Žeimelis |
| **Direktorius(-ė)** | Antanas Indriulis |
| **Mokinių skaičius** | 336 (2016 m.) |
| **Įkūrimo data** | 1937 m. |
| **Uždarymo data** | 2019 m. |
| **Išleista laidų** |  |
| **Pedagogų skaičius** | 70 (2016 m.) |

**Žeimelio technologijų ir paslaugų mokykla** (santr. ŽTPM) – buvusi Šiaurės Lietuvos valstybinė profesinė mokykla, įsikūrusi Žeimelyje (Pakruojo rajonas) ir teikusi pirminį ir tęstinį profesinį mokymą. Jos teisinė forma – viešoji įstaiga, juridinio asmens kodas – 190809141. Mokyklos steigėja – LR švietimo, mokslo ir sporto ministerija. Mokymą vykdė pagal pagrindinio, vidurinio ugdymo ir profesinio mokymo programas lietuvių kalba.

***Mokyklos pavadinimų kaita***:

* nuo 1937 m. *Žeimelio žiemos žemės ūkio mokykla*
* nuo 1951 m. *Žeimelio filialas prie Jakiškio žemės ūkio mechanizacijos mokyklos*
* nuo 1952 m. *Linkuvos rajono Žeimelio mechanizacijos mokykla*
* nuo 1964 m. *Kaimo profesinės technikos mokykla Nr. 6*
* nuo 1973 m. *Kaimo vidurinė profesinė technikos mokykla Nr. 6*
* nuo 1984 m. *Žeimelio vidurinė profesinė technikos mokykla Nr. 66*
* nuo 1988 m. *Žeimelio profesinė technikos mokykla*
* nuo 1989 m. *Žeimelio žemės ūkio mokykla*
* nuo 2019 m. *Žeimelio technologijų ir paslaugų mokykla*

Istorija
--------

2013 m. mokykloje įdiegta kokybės vadybos sistema. Mokykla veikė adresu Naujamiesčio g. 6. 2014 m. akredituota vidurinio ugdymo (gimnazijos klasių) programa. 2015 m. mokyklą baigė 131 profesinio mokymo absolventas, iš jų 104 mokiniai gavo profesinio mokymo diplomus. Be to, 10 mokinių įgijo vidurinį išsilavinimą, 12 mokinių – pagrindinį išsilavinimą. 2016 m. pradžioje mokėsi 336 mokiniai. Beveik pusė visų mokinių mokėsi pagal 3 metų trukmės profesinio mokymo kartu su viduriniu ugdymu programas, kiti mokiniai mokėsi pagal profesinio mokymo programas, skirtas baigusiems vidurinę mokyklą bei neįgijusiems pagrindinio išsilavinimo. 2016 m. sausio 1 d. duomenimis, dirbo 70 darbuotojų, iš jų 29 pedagoginiai darbuotojai. Pedagoginį personalą sudaro 17 profesijos mokytojų, 11 bendrojo lavinimo dalykų mokytojų ir 1 bendrabučio auklėtojas. 

2019 m. sausio 1 d. Žeimelio žemės ūkio mokykla buvo reorganizuota į Žeimelio technologijų ir paslaugų mokyklą. 2019 m. rudenį mokykla prijungta prie Joniškio žemės ūkio mokyklos.

Mokymo programos
----------------

Mokykla gali ruošti dvylikos profesijų atstovus: automobilių mechanikus, technikos priežiūros verslo darbuotojus, technikos šaltkalvius remontininkus, suvirintojus, apdailininkus (statybininkus), logistus ekspeditorius, viešbučio darbuotojus, pardavėjus, prekybos įmonių vadybininko padėjėjus, virėjus, padavėjus ir barmenus, kaimo verslų darbininkus. 

Mokykla taip pat vykdo suaugusiųjų mokymą pagal formaliojo profesinio mokymo programas: ūkininkavimo pradmenų, traktorininkų, savaeigių žemės ūkio mašinų vairuotojų.

Direktoriai
-----------

* Antanas Indriulis

Šaltiniai
---------

1. ↑  Žeimelio žemės ūkio mokykla pakeitė teisinį statusą ir pavadinimą. *pakruojovarpas.lt*
2. ↑  Virš Žeimelio tvenkiasi sovietinė švietimo perkūnija. *15min.lt*
3. ↑  Pranešimas apie viešosios įstaigos Žeimelio technologijų ir paslaugų mokyklos reorganizavimą jungimo būdu – prijungiant prie reorganizavime dalyvaujančios viešosios įstaigos Joniškio žemės ūkio mokyklos. Jzum.lt (tikrinta 2022-04-18).

Nuorodos
--------

* Sąrašas:Lietuvos profesinio mokymo įstaigos
* Informacija apie mokyklą (*aikos.smm.lt*)